রাজকীয় প্রাসাদ, লুয়াং প্রাবাং
রাজকীয় প্রাসাদ (সরকারি নাম হাও খাম, লাও: ຫໍຄຳ Lao pronunciation: [hɔ̌ɔ.kʰám] ) যেটি লুয়াং প্রাবাং, লাওসে অবস্থিত তা ১৯০৪ সালে ফরাসি ঔপনিবেশিক যুগে রাজা সিসাভাং ভং এবং তার পরিবারের জন্য নির্মিত হয়েছিল। প্রাসাদের জন্য এমন জায়গাটি বেছে নেওয়া হয়েছিল যাতে লুয়াং প্রাবাং-এর সরকারী দর্শনার্থীরা তাদের নদী ভ্রমণ থেকে সরাসরি প্রাসাদের নীচে নেমে যেতে পারে এবং সেখানে অভ্যর্থনা গ্রহণ করতে পারে। রাজা সিসাভাং ভং-এর মৃত্যুর পর, ক্রাউন প্রিন্স সাভাং ভাত্থানা এবং তার পরিবারই সর্বশেষ এই জায়গা দখল করেছিলেন। ১৯৭৫ সালে, কমিউনিস্টদের দ্বারা রাজতন্ত্র উৎখাত হয়েছিল এবং রাজপরিবারকে পুনরায় শিক্ষা শিবিরে নিয়ে যাওয়া হয়েছিল। এরপর প্রাসাদটিকে জাতীয় জাদুঘরে রূপান্তর করা হয়।